[{"text_idx": "#000001", "text": "Nami-Nami klassikalise su\u0308nnipa\u0308evakringli retsepti eeskujul valminud rikkaliku pohla-martsipanita\u0308idisega uhke kringel. Iga kohvi- ja su\u0308nnipa\u0308evalaua ehe!"}, {"text_idx": "#000006", "text": "Sega suures tainakausis umbes 750 g nisujahu, suhkur, sool, kardemon, kuivpa\u0308rm vo\u0303i va\u0308rske pa\u0308rm (viimane mudi so\u0303rmede vahel jahusegusse) omavahel. Lisa soe piim (u 37C va\u0308rske pa\u0308rmi puhul ja umbes 42C kuivpa\u0308rmi puhul) ning sega tainas u\u0308htlaseks. Sega juurde munad ning sega uuesti la\u0308bi. So\u0303tku juurde pehme vo\u0303i ning seeja\u0308rel u\u0308leja\u0308a\u0308nud jahu. Kui tainas va\u0308ga ma\u0308rg tundub, lisa veel lusikata\u0308is vo\u0303i paar jahu - so\u0303tkumise ja\u0308rel peaks tainas kausi ku\u0308lgedelt lahti lo\u0308o\u0308ma."}, {"text_idx": "#000008", "text": "Kummuta tainas jahuga kaetud lauale, so\u0303tku kergelt la\u0308bi ning rulli seeja\u0308rel jahuse tainarulli abil suureks ristku\u0308likuks, paksusega umbes 5 mm. Ma\u0308a\u0308ri pehme vo\u0303i u\u0308htlase kihina tainaplaadile, siis puista peale riivitud vo\u0303i pisikesteks tu\u0308kkideks na\u0308pistatud martsipan ning pohlad."}, {"text_idx": "#000009", "text": "Keera tainas pikemast servast kenasti tihedasti rulli. (Siin oleks hea tainarull juba ku\u0308psetuspaberile libistada). Siis lo\u0303ika rull pikuti pooleks, aga pa\u0308ris otsast ja\u0308ta kinni. Po\u0303imi palmikuks, sa\u0308ttides lo\u0303ikepinna kenasti pealepoole. Keera kringliks vo\u0303i pa\u0308rjaks ning to\u0303sta ahjuplaadile."}, {"text_idx": "#000011", "text": "Pintselda kringel/pa\u0308rg pealt lusikata\u0308ie veega lahti klopitud munaga. Puista peale mandlilaastud. Ku\u0308pseta 200-kraadises ahjus 25-30 minutit, kuni kringel on kenasti kuldne ja la\u0308bi ku\u0308psenud. Vo\u0303ta kringel ahjust va\u0308lja, so\u0303elu peale ohtralt tuhksuhkrut ning veidi kaneeli ning serveeri soojalt vo\u0303i toatemperatuuril."}, {"text_idx": "#000012", "text": "Sellest kogusest saab 2 kg kaaluva ehk u\u0308sna kobeda kringli/pa\u0308rja. Kui Su ahi on pigem pisemapoolne, vo\u0303id taina kaheks jagada ja teha kaks va\u0308iksemat pa\u0308rga/kringlit.\nMartsipani on lihtsam riivida ku\u0308lmkapiku\u0308lmalt."}, {"text_idx": "#000013", "text": "Sellest saab VA\u0308GA suure kringli!"}, {"text_idx": "#000014", "text": "Maitses sama hea kui va\u0308lja na\u0308eb!"}, {"text_idx": "#000015", "text": "Va\u0308ga maitsev kringel, kuigi kasutasin jo\u0303hvikaid."}, {"text_idx": "#000017", "text": "Kas vo\u0303ib kasutada ku\u0308lmutatud marju ja olen kuulnud, et mo\u0303ned soovitavad sulatada ja mo\u0303ned u\u0308tlevad, et pole vaja. Mis on o\u0303ige."}, {"text_idx": "#000018", "text": "Tegin ta\u0308idise pohlade (enne sulatasin), rosinate ja o\u0303untega. Ku\u0308psetasin algul 10 min 200C ja seeja\u0308rel 30 min 180C juures, siis ja\u0308i ta\u0308itsa hea mahlane. Oleks vo\u0303inud isegi veel kauem ku\u0308psetada."}, {"text_idx": "#000019", "text": "Tere! Kas sobiks ka o\u0303unata\u0308idisega (muidu ko\u0303ik sama)ja kas o\u0303unu peaks veidi hautama enne?"}, {"text_idx": "#000020", "text": "Milvi, nu\u0308u\u0308dseks on Sul kringel ammu ku\u0308psetatud, aga kui o\u0303unad piisavalt va\u0308ikeseks tu\u0308keldada, peaks sobima ku\u0308ll. Samas on Nami-Namis ka va\u0308ga hea o\u0303unakringli retsept, nii et vaata seda hoopis ;)"}, {"text_idx": "#000021", "text": "Plaan isadepa\u0308evaks seda ku\u0308psetada, tavaar sai juba poest koju tassitud ning va\u0308rskete puudumisel ku\u0308lmutatud pohlad. Kuidas siis nendega siiski ka\u0308ituda? Kas marjad tuleks enne kasutamist sulama vo\u0303tta vo\u0303i vo\u0303ib ka otse su\u0308gavku\u0308lmast vo\u0303etud marju kasutada?"}, {"text_idx": "#000024", "text": "Minu kringel sai vamis, a\u0308a\u0308rtest sai natuke palju kuuma, aga na\u0308eb u\u0308ldiselt kena va\u0308lja."}, {"text_idx": "#000025", "text": "Head uut aastat! Ku\u0308lalised kiitsid mu kringlit ja ise ja\u0308in va\u0308ga rahule. (Pohlad vo\u0303tsin siis su\u0308gavku\u0308lmast va\u0308lja kui tainast tegema hakkasin. Tegin ko\u0303ik retsepti ja\u0308rgi ja kardemon andis po\u0303neva maitse nu\u0308ansi)."}, {"text_idx": "#000026", "text": "Esimesel korral tegin 100% retsepti ja\u0308rgides. Kerkis va\u0308ga palju ning sisu ja\u0308i kuidagi kuiv. Teisel korral panin kaks korda rohkem martsipani ja vo\u0303id ning tulemus super!"}, {"text_idx": "#000027", "text": "Suurepa\u0308rane retsept, va\u0308ga maitsev kringel. Aita\u0308h!"}]